— 270 — 



cun soir aux ouvriers qui boudront les muyres, selon ce que 

 besoin sera, et d'autre part où il appartiendra, et prendra les 

 dits suifs et chandelles au poids, et, les distribuera au dit poids. 



Item, devra sçavoir quand le clerc du Pais alloe les buillons 

 volauges pour ordonner aux manouvriers de faire descombrer 

 la place pour mettre le bois, et pour voir faire les lombées, afin 

 que l'on n'y fasse faute. 



Item, devra sçavoir et apporter les grosses remandures des 

 barnes et les nons des ouvriers et manouvriers malades, et 

 en faire cedule et apporter au rolle, et voir chacune chaudière 

 neuve si les ouïes sont outillées et bien levées. 



Item, devra recevoir et despendre par compte les grials et bai- 

 sives que l'on achette en la Saulnerie, et seront contez les dis 

 greaux et basives à la porte, et des dis greaux et basives et 

 chandelles ne donnera aucunement. 



Item, que le pois à peser suif en la dite Saunerie soit remis à 

 point, et que à iceluy poids le suif qui doresnavant sera receu et 

 despensé par le maistre moutier et soit pesé quand il le rece- 

 vra au dit poids; et fera recepte de ce qu'il recevra et despense 

 de ce qu'il despensera en chandelles et autrement, afin d'en sça- 

 voir le compte au bout de l'an, et ne délivrera aucunes chan- 

 delles à ceux qui en sont recompensés en suif ou en argent. 



Les moutiers devront estre bien matin en la Saulnerie pour 

 veoir que leurs chaudières soient bien ramendées, afïectiées et 

 engeniées et promptes pour bouillir, et voir que les lombées 

 soient bien faites, et les longs plains. 



Item, se devront prendre garde que en adressant le buillon, 

 que la gaite fasse bon feu si diligemment que la chaudière 

 bouille toujours, et que les estoiles soient poins et naves en 

 temps deu bien et diligemment, et la chaudière espoingiée, et 

 que la vaite les traye eux presens et quand temps sera. 



Item, devront estre presens à embraser afin que l'on ne mette 

 en la presse du gros bois plusieurs' sappeaux, grosses billes, ou 

 gros chaillons ronds. 



Item devront estre presens à embraiser quand les chaudières 

 bouilliront et quand la presse en gros bois sera faillie, ils de- 

 vront esveiller la have pour jetter aval menu bois et prendre 

 garde que laditte have fasse feu convenable, et qu'il ne fasse 



